Teade dumpinguvastaste ja tasakaalustavate meetmete kohta, mis kehtivad teatavate Hiina Rahvavabariigist pärit uute või protekteeritud kummist õhkrehvide (mida kasutatakse bussidel või veoautodel ning mille koormusindeks on üle 121) impordi suhtes: nime muutus äriühingu puhul, mille suhtes kohaldatakse koostööd tegevate valimist väljajäetud äriühingute tollimaksu

(2019/C 259/06)

Teatavate Hiina Rahvavabariigist pärit uute või protekteeritud kummist õhkrehvide (mida kasutatakse bussidel või veoautodel ning mille koormusindeks on üle 121) impordi suhtes kehtivad komisjoni rakendusmäärusega (EL) 2018/1579 (1) (edaspidi „määrus (EL) 2018/1579“) ja komisjoni rakendusmäärusega (EL) 2018/1690 (2) (edaspidi „määrus (EL) 2018/1690“) kehtestatud lõplikud dumpinguvastased ja tasakaalustavad tollimaksud.

Hiina Rahvavabariigis asuv äriühing Silun Jinyu Group Co. Ltd., TARICi (3) lisakood C351, kelle teatavate uute või protekteeritud kummist õhkrehvide (mida kasutatakse bussidel või veoautodel ning mille koormusindeks on üle 121) liitu suunatud ekspordi suhtes kohaldatakse dumpinguvastast tollimaksu summas 21,62 eurot tükk ning tasakaalustavat tollimaksu 27,69 eurot tükk, teatas komisjonile, et ta on muutnud oma nime vastavalt allpool esitatule.

Äriühing palus komisjonil kinnitada, et nimemuutus ei mõjuta tema õigust saada kasu äriühingu eelmise nime all kohaldatud dumpinguvastasest tollimaksust ja tasakaalustavast tollimaksust.

Komisjon on esitatud teabe läbi vaadanud ja jõudnud järeldusele, et nime muutus ei mõjuta mingil viisil määruste (EL) 2018/1579 ja (EL) 2018/1690 järeldusi.

Seepärast tuleks määruse (EL) 2018/1579 lisas ja määruse (EL) 2018/1690 I lisas esitatud viidet äriühingule:

Sailun Jinyu Group Co., Ltd. C351

lugeda viitena äriühingule

Sailun Group Co., Ltd. C351

TARICi lisakoodi C351, mis oli varem määratud äriühingule Sailun Jinyu Group Co., Ltd., kohaldatakse nüüd äriühingu Sailun Group Co., Ltd. suhtes.

(1) Komisjoni 18. oktoobri 2018. aasta määrus (EL) 2018/1579, millega kehtestatakse teatavate Hiina Rahvavabariigist pärit uute või protekteeritud kummist õhkrehvide (mida kasutatakse bussidel või veoautodel ning mille koormusindeks on üle 121) impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks ning millega tunnistatakse kehtetuks määrus (EL) 2018/163 (ELT L 263, 22.10.2018, lk 3).

(2) Komisjoni 9. novembri 2018. aasta rakendusmäärus (EL) 2018/1690, millega kehtestatakse lõplik tasakaalustav tollimaks teatavate Hiina Rahvavabariigist pärit uute või protekteeritud kummist õhkrehvide (mida kasutatakse bussidel või veoautodel ning mille koormusindeks on üle 121) impordi suhtes ja muudetakse komisjoni rakendusmäärust (EL) 2018/1579, millega kehtestatakse teatavate Hiina Rahvavabariigist pärit uute või protekteeritud kummist õhkrehvide (mida kasutatakse bussidel või veoautodel ning mille koormusindeks on üle 121) impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks ning millega tunnistatakse kehtetuks määrus (EL) 2018/163 (ELT L 283, 12.11.2018, lk 1).

(3) Euroopa Liidu integreeritud tariifistik.